Историческа слава на семейство Глински донася Михаил Лвович Глински (1470 – 1534), който е една от най-колоритните фигури в литовската и руска история от началото на XVI век. Получава образованието си в двора на немския император и приема католицизма, след което участва в италианските войни. След възкачването на полския трон на крал Сигизмунд I, Михаил Глински подига бунт срещу полския крал с цел да създаде независима Украинско-литовска държава в източна Украйна, но след неуспеха на начинението се спасява с бягство в Москва.